ՀԱՍՏԱՏՎԱԾ Է

Եվրասիական միջկառավարական խորհրդի 2017 թվականի թիվ որոշմամբ

**ՊԼԱՆ**

**համակարգված (համաձայնեցված) տրանսպորտային քաղաքականության հիմնական ուղղությունների եւ իրականացման փուլերի իրագործմանն ուղղված` 2018-2020 թվականների միջոցառումների   
(«ճանապարհային քարտեզ»)**

| Միջոցառման անվանումը | Իրագործման ժամկետը | Կատարողը | Պլանավորվող արդյունքը |
| --- | --- | --- | --- |
| I. Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) համակարգված (համաձայնեցված) տրանսպորտային քաղաքականության խնդիրների եւ  առաջնահերթությունների իրագործմանն ուղղված միջոցառումներ | | | |
| 1. Տրանսպորտի ոլորտում ընդհանուր առավելությունների ապահովմանն ուղղված համաձայնեցված միջոցների ձեռնարկում եւ միջազգային լավագույն գործելակերպերի իրականացում, այդ թվում՝ Եվրոպայի եւ Ասիայի միջեւ տարանցիկ տրանսպորտային-տնտեսական կապեր հաստատելիս Միության աշխարհագրական առավելությունների առավել լիակատար իրականացման աջակցություն, օտարերկրյա առաջադեմ փորձի վերլուծություն եւ համաձայնեցված ներդրում | | | |
| 1. Տրանսպորտային ծառայությունների համաշխարհային շուկայի վերլուծություն եւ դրա հիման վրա հաջող առաջադեմ փորձի եւ միջազգային լավագույն գործելակերպերի ներդրմանն ուղղված հանձնարարականների մշակում | 2018 - 2019 թվականներ | Եվրասիական տնտեսական հանձնաժողով (այսուհետ՝ Հանձնաժողով), անդամ պետություններ | Հանձնաժողովի հանձնարարական |
| 2. Միության շրջանակներում խորհրդակցությունների մեխանիզմների ստեղծում՝ տրանսպորտի ոլորտում անդամ պետությունների համաձայնեցված (համակարգված) դիրքորոշումների ձեւավորման համար. |  |  |  |
| ա) անդամ պետությունների՝ միջազգային տրանսպորտային կազմակերպություններին անդամակցելուն ուղղված մտադրությունների փոխադարձ աջակցություն | ըստ անհրաժեշտության | անդամ պետություններ, Հանձնաժողով | խորհրդակցությունների անցկացում |
| բ) միջազգային կազմակերպությունների, տրանսպորտային ասոցիացիաների, միությունների, կազմակերպությունների հետ փոխգործակցություն եւ գործընկերություն՝ տրանսպորտի ոլորտում ինտեգրացիոն գործընթացների ապահովման համար | մշտական հիմունքներով | Հանձնաժողով, անդամ պետություններ | հուշագրեր, արձանագրություններ եւ դրանց իրականացման պլաններ |
| գ) ինտեգրացիոն տրանսպորտային հասարակական միավորումների (միությունների, ասոցիացիաների) ստեղծմանն ուղղված նախաձեռնությունների աջակցություն | մինչեւ 2020 թվականը | անդամ պետություններ, Հանձնաժողով | տրանսպորտի ոլորտում անդամ պետությունների լիազորված մարմինների (այսուհետ`լիազորված մարմիններ) խորհրդակցությունների անցկացում |
| 2. Անդամ պետությունների տրանսպորտային համակարգերի ինտեգրում  համաշխարհային տրանսպորտային համակարգին | | | |
| 3. Տրանսպորտի ոլորտում միջազգային այն պայմանագրերի ցանկի սահմանումը, որոնցով հնարավոր է համակարգված դիրքորոշումների մշակումը՝ միջազգային կազմակերպություններում անդամ պետությունների շահերը հաշվի առնելու նպատակով. |  |  |  |
| ա) տրանսպորտի ոլորտին վերաբերող միջազգային պայմանագրերում անդամ պետությունների մասնակցության վերլուծության անցկացում | յուրաքաչյուր տարի | Հանձնաժողով, անդամ պետություններ | վերլուծական զեկույց |
| բ) միջազգային այն պայմանագրերի ցանկի մասին հանձնարարականի նախապատրաստում եւ ընդունում, որոնց վերաբերյալ հնարավոր է մշակել համակարգված դիրքորոշումներ | 2019 թվական | Հանձնաժողով, անդամ պետություններ | Հանձնաժողովի հանձնարարական |
| 4. Տրանսպորտի եւ ենթակառուցվածքի ոլորտում համատեղ նախագծերի իրագործում՝ միջազգային տրանսպորտային նախաձեռնությունների հետ Միության զարգացման գործընթացի փոխկապակցման շրջանակներում. |  |  |  |
| ա) տրանսպորտի եւ ենթակառուցվածքի ոլորտում նշանակալի ինտեգրացիոն նախագծերի ուսումնասիրման հարցերով աշխատանքային խմբի ստեղծում | 2018 թվականի I եռամսյակ | Հանձնաժողով, անդամ պետություններ | Հանձնաժողովի կարգադրություն |
| բ) անդամ պետությունների՝ տրանսպորտի ու ենթակառուցվածքի ոլորտում համատեղ նախագծերի ցանկում ներառելու համար առաջարկությունների նախապատրաստում, այդ թվում՝ Եվրասիական զարգացման բանկի եւ ֆինանսական այլ ինստիտուտների կողմից տրանսպորտի ու ենթակառուցվածքի ոլորտում ինտեգրացիոն բնույթի նշանակալի ներդրումային նախագծերի ֆինանսավորման վերաբերյալ առաջարկությունների նախապատրաստում | 2018 թվականի III եռամսյակ | անդամ պետություններ | անդամ պետությունների առաջարկություններ |
| գ) տրանսպորտի ու ենթակառուցվածքի ոլորտում անդամ պետությունների համատեղ նախագծերի ցանկի մասին հանձնարարականի նախապատրաստում եւ ընդունում | 2018 թվականի IV եռամսյակ | Հանձնաժողով, անդամ պետություններ | Հանձնաժողովի հանձնարարական |
| դ) տրանսպորտի ու ենթակառուցվածքի ոլորտում անդամ պետությունների համատեղ նախագծերի ցանկի՝ անդամ պետություններում իրագործման դիտանցում | յուրաքանչյուր տարի՝ 2019 թվականից սկսած | Հանձնաժողով | վերլուծական զեկույց |
| 3. Տարանցման ներուժի արդյունավետ օգտագործում | | | |
| 5. Լոգիստիկ ներուժին հասանելիության առկա սահմանափակումներն անդամ պետությունների կողմից վերացնելու մասին հարցերի մշակում | 2018 թվական | անդամ պետություններ, Հանձնաժողով | խորհրդակցությունների անցկացում, Եվրասիական տնտեսական բարձրագույն խորհուրդ ներկայացվող ամենամյա զեկույցում ներառելու համար տեղեկատվություն |
| 6. Տրանսպորտային ենթակառուցվածքի գրավչության բարձրացում. |  |  |  |
| ա) տրանսպորտային ենթակառուցվածքի զարգացմանն ու արդիականացմանն ուղղված ներդրումների ներգրավմանը նպաստող բարենպաստ պայմանների ստեղծում՝ Միության եւ անդամ պետությունների տարանցիկ ներուժի զարգացման նպատակով | 2018 - 2020 թվականներ | անդամ պետություններ, Հանձնաժողով | անդամ պետությունների նորմատիվ իրավական ակտեր, ներդրումային ծրագրեր |
| բ) Միության տրանսպորտային ցանցի, տրանսպորտային միջանցքների, երթուղիների եւ ուղեկցող, այդ թվում՝ ինտերակտիվ ծառայությունների քարտեզների (տեղեկատուների, ուղեցույցների) նախապատրաստում եւ հրատարակում | յուրաքանչյուր տարի՝ 2018 թվականից սկսած | Հանձնաժողով, անդամ պետություններ | քարտեզներ, տեղեկատուներ, ուղեցույցներ |
| գ) միջազգային տրանսպորտային կազմակերպությունների մասնակցությամբ ցուցադրական երթերի կազմակերպում եւ ավտոմոբիլային մրցավազքերի անցկացում | 2018 թվականից (անդամ պետությունների կողմից ինտեգրացիոն ենթակառուցվածքային նախագծերի իրագործմանը զուգընթաց) | անդամ պետություններ, Հանձնաժողով | հաշվետվություն |
| 7. Իրավական հիմքերի ձեւավորում, ուղեւորների եւ բեռների տարանցիկ ու բազմամոդալ փոխադրումների զարգացմանը նպաստող ծրագրերի մշակում եւ իրագործում. |  |  |  |
| ա) տարանցիկ ու բազմամոդալ փոխադրումների իրականացման ոլորտում անդամ պետությունների օրենսդրության վերլուծության անցկացում՝ այդ փոխադրումների զարգացման մասին հանձնարարականների նախապատրաստման նպատակով | 2018 - 2019 թվականներ | Հանձնաժողով, անդամ պետություններ | վերլուծական զեկույց |
| բ) առաջարկությունների նախապատրաստում՝ տարանցիկ ու բազմամոդալ փոխադրումների զարգացմանը նպաստող ծրագրերում ներառելու համար | 2019 - 2020 թվականներ | անդամ պետություններ | անդամ պետությունների առաջարկություններ |
| 8. Տարանցիկ ու բազմամոդալ փոխադրումների իրականացման ոլորտում անդամ պետությունների օրենսդրության կատարելագործման, ինչպես նաեւ անդամ պետությունների համար փոխադրման միասնական փաստաթղթի մշակման եւ ներդրման մասին հանձնարարականի մշակում եւ ընդունում, այդ թվում՝ էլեկտրոնային եղանակով, հաշվի առնելով իրավական կարգավորման առանձնահատկությունները՝ ըստ տրանսպորտի առանձին տեսակների | 2020 թվական | Հանձնաժողով, անդամ պետություններ | Հանձնաժողովի հանձնարարական |
| 9. Անդամ պետությունների տրանսպորտային ծառայությունների ոլորտում թվային լոգիստիկայի սկզբունքների եւ մոտեցումների մասին առաջարկությունների նախապատրաստում | 2020 թվական | Հանձնաժողով, անդամ պետություններ | վերլուծական զեկույց |
| 4. Տրանսպորտային ծառայությունների որակի բարձրացում | | | |
| 10. Տրանսպորտային ծառայությունների որակի այն ցուցիչների (տրանսպորտային հասանելիության, արագության, կանոնավորության, հարմարավետության եւ այլ ցուցիչների) ցանկի մասին հանձնարարականի նախապատրաստում եւ ընդունում, որոնք որոշվում են անդամ պետությունների առաջարկությունների հիման վրա՝ հաշվի առնելով հաջող առաջադեմ փորձը եւ միջազգային լավագույն գործելակերպերը | 2019 թվական | Հանձնաժողով, անդամ պետություններ | Հանձնաժողովի հանձնարարական |
| 11. Մատուցվող տրանսպորտային ծառայությունների որակի դիտանցում՝ որոշակի ցուցիչներին (տրանսպորտային հասանելիության, արագության, կանոնավորության, հարմարավետության եւ այլ ցուցիչների) համապատասխան | 2019 թվական | Հանձնաժողով, անդամ պետություններ | վերլուծական զեկույց |
| 12. Տրանսպորտային ենթակառուցվածքին եւ հանրային ուղեւորատար տրանսպորտի տրանսպորտային միջոցներին սահմանափակ ֆիզիկական հնարավորություններով անձանց անարգել, հարմարավետ եւ անվտանգ հասանելիության համար պայմանների ստեղծման մասին հանձնարարականի նախապատրաստում եւ ընդունում։ Տրանսպորտային ենթակառուցվածքին եւ հանրային ուղեւորատար տրանսպորտի տրանսպորտային միջոցներին (ընդհանուր օգտագործման տրանսպորտին) սահմանափակ ֆիզիկական հնարավորություններով անձանց հասանելիության ապահովման ծառայությունների մատուցման ստանդարտի (կանոնակարգի) մշակում | 2019 թվական | Հանձնաժողով, անդամ պետություններ | Հանձնաժողովի հանձնարարական |
| 5. Եվրասիական տրանսպորտային միջանցքների ստեղծում եւ զարգացում | | | |
| 13. Անդամ պետությունների տարածքներով անցնող, գոյություն ունեցող միջազգային տրանսպորտային միջանցքների վերլուծություն | 2018 թվական | Հանձնաժողով, անդամ պետություններ | վերլուծական զեկույց |
| 14. Եվրասիական տրանսպորտային միջանցքների եւ երթուղիների ցանկի մասին հանձնարարականի ընդունում՝ անդամ պետությունների առաջարկությունների հիման վրա | 2019 - 2020 թվականներ | Հանձնաժողով, անդամ պետություններ | Հանձնաժողովի հանձնարարական |
| 6. Տրանսպորտային ենթակառուցվածքի զարգացման համակարգում | | | |
| 15. Տրանսպորտային ենթակառուցվածքի օբյեկտների ստեղծմանը կամ կատարելագործմանն ուղղված՝ իրագործման համար պլանավորվող նախագծերի մասին փոխադարձ տեղեկացում. |  |  |  |
| ա) տրանսպորտային ենթակառուցվածքի այն օբյեկտների ստեղծմանը կամ կատարելագործմանն ուղղված՝ իրագործման համար պլանավորվող նախագծերի մասին տեղեկատվությունը Հանձնաժողով ներկայացնելը, որոնք ինտեգրացիոն ներուժ ունեն | յուրաքանչյուր տարի՝ 2019 թվականից սկսած | անդամ պետություններ | անդամ պետությունների տեղեկատվություն |
| բ) անդամ պետություններում ենթակառուցվածքային նախագծերի իրականացման մասին պարբերական տեղեկատվական տեղեկագրերի նախապատրաստում եւ թողարկում | յուրաքանչյուր տարի՝ 2019 թվականից սկսած | Հանձնաժողով, անդամ պետություններ | տեղեկատվական տեղեկագրեր |
| 16. Անդամ պետություններում տրանսպորտային ենթակառուցվածքի օբյեկտների ստեղծման՝ իրագործվող եւ իրագործման համար պլանավորվող նախագծերի համաձայնեցվածության ապահովում արդյունաբերական-նորարարական ենթակառուցվածքի օբյեկտների (արդյունաբերական կլաստերների, արդյունաբերական պարկերի եւ տեխնոպարկերի) զարգացման՝ իրագործման համար պլանավորվող կոոպերացիոն նախագծերի հետ՝ հաշվի առնելով անդամ պետությունների շահերը եւ տնտեսական նպատակահարմարությունը | մշտական հիմունքներով | անդամ պետությունները՝ Հանձնաժողովի համակարգմամբ | անդամ պետությունների նորմատիվ իրավական ակտեր եւ զարգացման ծրագրեր |
| 17. Հարակից ենթակառուցվածքի «նեղ հատվածների» վերացման ապահովում, կցման կետերի եւ անցակետերի տեխնիկական զինում՝ հաշվի առնելով տնտեսական նպատակահարմարությունը. |  |  |  |
| ա) կցման կետերի ու անցակետերի համատեղ զարգացման եւ «նեղ հատվածների» վերացման վերաբերյալ առաջարկությունների մշակում՝ եվրասիական տրանսպորտային միջանցքների շրջանակներում | 2018 թվական | Հանձնաժողով, անդամ պետություններ | վերլուծական զեկույց |
| բ) hարակից ենթակառուցվածքի «նեղ հատվածների» վերացմանը, կցման կետերի եւ անցակետերի տեխնիկական զինմանն ուղղված միջոցների ձեռնարկում՝ հաշվի առնելով տնտեսական նպատակահարմարությունը | յուրաքանչյուր տարի՝ 2019 թվականից սկսած | անդամ պետություններ | լիազորված մարմինների որոշումներ |
| 18. Անդամ պետությունների արդյունաբերական համալիրների համագործակցային ներուժի իրականացման համար պայմանների ստեղծման մասին հանձնարարականի նախապատրաստում եւ ընդունում՝ տրանսպորտի եւ ենթակառուցվածքի ոլորտում նախագծեր իրականացնելիս։ Անդամ պետություններում արտադրված արդյունաբերական արտադրանքի օգտագործման խթանմանն ուղղված միջոցների ձեռնարկում՝ տրանսպորտի ոլորտում անդամ պետությունների կողմից նախագծեր իրականացնելիս | 2019 թվական | Հանձնաժողով, անդամ պետություններ | Հանձնաժողովի հանձնարարական |
|  |  |  |
| 7. Կադրային ներուժի ներգրավում եւ օգտագործում | | | |
| 19. Տրանսպորտի բնագավառում բարձր մասնագիտական որակավորում ունեցող մասնագետների ռացիոնալ օգտագործման, մասնագետների նկատմամբ մասնագիտական եւ որակավորման պահանջների ներդաշնակեցման, կրթության ոլորտում համագործակցության զարգացման, մասնագետների պատրաստման, վերապատրաստման եւ որակավորման բարձրացման, կադրերի պատրաստում եւ անձնակազմի որակավորման բարձրացում ապահովող մրցունակ կենտրոնների զարգացման վերաբերյալ առաջարկությունների մշակում. |  |  |  |
| ա) տրանսպորտի բնագավառում բարձր մասնագիտական որակավորում ունեցող մասնագետների ռացիոնալ օգտագործման, մասնագետներին ներկայացվող մասնագիտական եւ որակավորման պահանջների ներդաշնակեցման, կրթության ոլորտում համագործակցության զարգացման, մասնագետների պատրաստման, վերապատրաստման եւ որակավորման բարձրացման, կադրերի պատրաստում եւ անձնակազմի որակավորման բարձրացում ապահովող մրցունակ կենտրոնների զարգացման վերաբերյալ առաջարկությունների եւ հանձնարարականների մշակման համար աշխատանքային խմբի ստեղծում (անդամ պետությունների օրենսդրության եւ միջազգային իրավունքի վերլուծության հիման վրա) | 2018 թվական | Հանձնաժողով, անդամ պետություններ | Հանձնաժողովի կարգադրություն |
| բ) առաջարկությունների եւ հանձնարարականների նախապատրաստման նպատակով անդամ պետությունների այն օրենսդրության վերլուծության անցկացում, որով կարգավորվում են մասնագետների պատրաստման, վերապատրաստման եւ որակավորման բարձրացման, մասնագետներին ներկայացվող մասնագիտական եւ որակավորման պահանջների, կրթական հաստատությունների եւ կադրերի պատրաստման կենտրոնների գործունեության հարցերը | 2019 - 2020 թվականներ | անդամ պետություններ, Հանձնաժողով | վերլուծական զեկույց |
| 8. Տրանսպորտի ոլորտում գիտության եւ նորարարությունների զարգացում | | | |
| 20. Գիտական համատեղ հետազոտությունների անցկացման համար պայմանների ստեղծում։ Ժամանակակից, մրցունակ գիտակրթական համատեղ կենտրոնների ձեւավորում եւ զարգացում. |  |  |  |
| ա) տրանսպորտի ոլորտում գիտության եւ նորարարությունների զարգացման վերաբերյալ առաջարկությունների ու հանձնարարականների մշակման համար աշխատանքային խմբի ստեղծում | 2018 թվական | Հանձնաժողով, անդամ պետություններ | Հանձնաժողովի կարգադրություն |
| բ) տրանսպորտի ոլորտում գիտության եւ նորարարությունների զարգացման վերաբերյալ առաջարկությունների մշակում, որոնք, այդ թվում, առնչվում են՝  առաջատար տրանսպորտային տեխնոլոգիաների, ինտելեկտուալ տրանսպորտային համակարգերի, էներգախնայող եւ էկոլոգիապես մաքուր («կանաչ») տեխնոլոգիաների, այդ թվում՝ վառելիքի այլընտրանքային տեսակների օգտագործումն ընդլայնող եւ ջերմոցային գազերի արտանետման ծավալները նվազեցնելու հնարավորություն տվող տեխնոլոգիաների, ճեպընթաց եւ արագընթաց տրանսպորտային համակարգերի, GPS /ԳԼՈՆԱՍՍ նավիգացիոն արբանյակային համակարգերի, փոխադրումների կազմակերպման տեղեկատվական տեխնոլոգիաների, անօդաչու տրանսպորտային միջոցների մշակման եւ ներդրման նպատակով գիտական համատեղ հետազոտությունների պլանավորման եւ անցկացման համար պայմանների ստեղծմանը, տրանսպորտի անօդաչու երթեւեկության գոտիների ստեղծմանը.  տրանսպորտի նորարարական զարգացման ծրագրեր ձեւավորելու նպատակով տրանսպորտային միջոցներին եւ ենթակառուցվածքին ներկայացվող առանցքային պահանջների որոշմանը.  ազգային գիտակրթական տրանսպորտային կենտրոնների, համալսարանների համագործակցության մեխանիզմների ստեղծմանը.  Միությունում տրանսպորտային գործունեության գիտական ուղեկցման ժամանակակից, մրցունակ կենտրոնների ցանցի ստեղծմանը.  անդամ պետություններում տրանսպորտային ենթակառուցվածքի օբյեկտների ստեղծման՝ իրագործվող եւ իրագործման համար պլանավորվող նախագծերի հետ արդյունաբերական-նորարարական ենթակառուցվածքի օբյեկտների (արդյունաբերական կլաստերների, արդյունաբերական պարկերի եւ տեխնոպարկերի) զարգացման՝ իրագործման համար պլանավորվող կոոպերացիոն նախագծերի հետ համաձայնեցվածության ապահովմանը.  գիտատեխնիկական համագործակցության ընդլայնմանը, տեղեկատվության, առաջադեմ փորձի («նոու-հաու») փոխանակմանը ՝ տրանսպորտային տեխնոլոգիաների զարգացման նպատակով.  գիտական տեղեկատվության փոխանակման կարգի որոշմանը, գիտատեխնիկական տեղեկատվության տվյալների բազայի (էլեկտրոնային գրադարանի) ստեղծմանը | 2019 - 2020 թվականներ | անդամ պետություններ, Հանձնաժողով | վերլուծական նյութեր |
|  |  |  |
| գ) տրանսպորտային տեխնոլոգիաներին նվիրված ամենամյա միջազգային գիտագործնական ցուցահանդեսի կազմակերպում եւ անցկացում | յուրաքանչյուր տարի՝ 2019 թվականից սկսած | անդամ պետություններ, Հանձնաժողով | լիազորված մարմինների որոշում |
| II. Ավտոմոբիլային տրանսպորտի ոլորտում անդամ պետությունների համակարգված (համաձայնեցված) տրանսպորտային քաղաքականության իրականացմանն ուղղված միջոցառումներ | | | |
| 1. Ինտելեկտուալ տրանսպորտային համակարգերի զարգացում | | | |
| 21. Անդամ պետություններում գոյություն ունեցող այնպիսի ինտելեկտուալ տրանսպորտային համակարգերի վերլուծության անցկացում, որոնք օգտագործվում են ավտոմոբիլային տրանսպորտի եւ ճանապարհային տնտեսության ոլորտում | 2018 - 2019 թվականներ | Հանձնաժողով, անդամ պետություններ | վերլուծական զեկույց |
| 22. Ազգային ինտելեկտուալ տրանսպորտային համակարգերի փոխգործակցության մասով համաձայնեցված մոտեցումների մասին հանձնարարականի մշակում եւ ընդունում, այդ թվում՝ տրանսպորտային (ավտոմոբիլային) հսկողության կատարելագործման նպատակով | 2019 - 2020 թվականներ | Հանձնաժողով, անդամ պետություններ | Հանձնաժողովի հանձնարարական |
| 2. Ուղեւորափոխադրումների զարգացում | | | |
| 23. Անդամ պետություններում ուղեւորափոխադրումների շուկայի ներկա վիճակի վերլուծության անցկացում | 2018 - 2019 թվականներ | Հանձնաժողով, անդամ պետություններ | վերլուծական զեկույց |
| 24. Ուղեւորափոխադրումների կազմակերպմանն ու տեղեկատվական ապահովմանն ու դրանց հսկողությանն առնչվող համաձայնեցված մոտեցումների մասին հանձնարարականի մշակում եւ ընդունում | 2019 - 2020 թվականներ | Հանձնաժողով, անդամ պետություններ | Հանձնաժողովի հանձնարարական |
| 3. Ավտոմոբիլային ճանապարհների ենթակառուցվածքի զարգացում եւ պահպանվածության ապահովում | | | |
| 25. Տվյալ ոլորտում պահանջների կատարելագործման նպատակով անդամ պետությունների՝ ճանապարհային երթեւեկության անվտանգության ապահովման հարցերին առնչվող նորմատիվ իրավական ակտերի համեմատական վերլուծության անցկացում | 2018 - 2020 թվականներ | անդամ պետություններ, Հանձնաժողով | անդամ պետությունների տեղեկատվություն, վերլուծական զեկույց |
| 26. Եվրասիական տրանսպորտային միջանցքների ցանկում ավտոմոբիլային ճանապարհներն ու երթուղիները ներառելու վերաբերյալ առաջարկությունների նախապատրաստում եւ դրանց ուղարկում Հանձնաժողով | 2018 թվական | անդամ պետություններ | անդամ պետությունների առաջարկություններ |
| 27. Եվրասիական տրանսպորտային միջանցքների ցանկում ներառելու համար պլանավորվող՝ ավտոմոբիլային ճանապարհներին ներկայացվող համաձայնեցված պահանջների մասին հանձնարարականի նախապատրաստում եւ ընդունում | 2018 թվական | Հանձնաժողով, անդամ պետություններ | հանձնարարական, Հանձնաժողով |
| 28. Եվրասիական տրանսպորտային միջանցքների ցանկում ներառելու համար պլանավորվող՝ անդամ պետությունների ավտոմոբիլային ճանապարհների շահագործման բնութագրերի վերլուծության անցկացում | 2019 թվական | անդամ պետություններ, Հանձնաժողով | վերլուծական զեկույց |
| 29. Եվրասիական տրանսպորտային միջանցքների ցանկում ներառելու համար պլանավորվող՝ ավտոմոբիլային ճանապարհների ու երթուղիների ցանկի սահմանում եւ համաձայնեցում՝ այդ ավտոմոբիլային ճանապարհներին ու երթուղիներին ներկայացվող համաձայնեցված պահանջների եւ դրանց շահագործման բնութագրերի վերլուծության հիման վրա | 2020 թվական | անդամ պետություններ, Հանձնաժողով | լիազորված մարմինների համատեղ որոշում |
| 30. Անդամ պետությունների տարածքում (տարածքից) (այդ թվում՝ եվրասիական տրանսպորտային միջանցքներով) ավտոտրանսպորտային միջոցների մուտքի (ելքի) հսկողության մեխանիզմի կատարելագործում՝ թույլատրելի քաշային եւ եզրաչափային պարամետրերի մասով։ Անդամ պետությունների ավտոմոբիլային ճանապարհներով խոշորաեզրաչափ եւ (կամ) ծանրաքաշ տրանսպորտային միջոցների տեղափոխման հսկողության համաձայնեցված մեխանիզմի մշակում եւ ներդրում՝ ներառյալ իրավախախտում կատարած անձի հայտնաբերման, ավտոմոբիլային ճանապարհներին վնաս պատճառելու մասով՝ իրավասու մարմինների՝ ուժի մեջ մտած որոշումների հիման վրա տուգանքների գանձման հարցերի ուսումնասիրությունը | 2019 - 2021 թվականներ | անդամ պետություններ, Հանձնաժողով | միջազգային պայմանագիր |
| З1. Եվրասիական տրանսպորտային միջանցքների ցանկում ներառված ճանապարհներով երթեւեկության ժամանակ տրանսպորտային միջոցների թույլատրելի զանգվածների, սռնու բեռնվածությունների ու եզրաչափերի մասին Միության շրջանակներում միջազգային պայմանագրի մշակում եւ ստորագրում | 2020-2021 թվականներ | անդամ պետություններ, Հանձնաժողով | միջազգային պայմանագիր |
| 4. Ավտոտրանսպորտային ծառայությունների որակի եւ անդամ պետությունների տարանցիկ ներուժի  օգտագործման արդյունավետության բարձրացում | | | |
| 32. Անդամ պետությունների միջեւ ավտոմոբիլային տրանսպորտով փոխադրումների շուկայի զարգացման վրա ազդող խոչընդոտների (արգելքների, առգրավումների ու սահմանափակումների) հայտնաբերում՝ դրանց հետագա վերացման նպատակով | մշտական հիմունքներով | Հանձնաժողով, անդամ պետություններ | Եվրասիական տնտեսական բարձրագույն խորհուրդ ներկայացվող ամենամյա զեկույցում ներառելու համար տեղեկատվություն |
| 33. Լիազորված մարմինների հետ փոխգործակցության միջոցով համաձայնեցված միջոցների մշակում եւ հանձնարարականի ընդունում՝ մեկ անդամ պետության փոխադրողների կողմից մյուս անդամ պետությունների տարածքներով բեռների տարանցիկ փոխադրումների ազատությունն ապահովելու նպատակով | 2018 թվական | Հանձնաժողով, անդամ պետություններ | Հանձնաժողովի հանձնարարական |
| 34. Միության արտաքին սահմանին երրորդ երկրների փոխադրողների հետ առաջացող վիճելի իրավիճակները կարգավորելու, Միության տարածքով միջազգային ավտոմոբիլային փոխադրումների պայմանների կատարմանը ներկայացվող սահմանված պահանջները խախտելու դեպքում տրանսպորտային միջոցները վերադարձնելու մասով ընդհանուր մոտեցումների վերաբերյալ հանձնարարականի նախապատրաստում եւ ընդունում | 2018 թվական | Հանձնաժողով, անդամ պետություններ | Հանձնաժողովի հանձնարարական |
| 35. Խորհրդակցությունների անցկացում՝ 1956 թվականի մայիսի 19-ի Բեռների միջազգային ավտոտրանսպորտային փոխադրումների պայմանագրի մասին (ԲՓՊԿ) կոնվենցիայի էլեկտրոնային բեռնագրին (e-CMR) առնչվող Լրացուցիչ արձանագրությանը անդամ պետությունների միանալու հարցով | 2018 - 2019 թվականներ | անդամ պետություններ, Հանձնաժողով | խորհրդակցությունների արձանագրություններ |
| 36. Անդամ պետությունների ավտոտրանսպորտային միջոցների պարկի վիճակի վերլուծության անցկացում՝ դրա թարմացման, համալրման եւ արդիականացման խնդիրները սահմանելու նպատակով | 2019 թվական | անդամ պետություններ, Հանձնաժողով | վերլուծական զեկույց |
| 37. Համաձայնեցված միջոցների մշակում եւ հանձնարարականի ընդունում՝ անդամ պետությունների ավտոտրանսպորտային այն միջոցների պարկի թարմացմանը նպաստող բարենպաստ պայմանների ստեղծման նպատակով, որոնք օգտագործվում են միջազգային փոխադրումների համար | 2019 - 2020 թվականներ | Հանձնաժողով, անդամ պետություններ | Հանձնաժողովի հանձնարարական |
| 38. Եվրասիական տրանսպորտային միջանցքների ցանկում ներառված ավտոմոբիլային ճանապարհներով միջազգային ավտոմոբիլային փոխադրումներ իրականացնելիս ծանրաքաշ եւ (կամ) խոշորաեզրաչափ տրանսպորտային միջոցների անցման հատուկ թույլտվություններ ձեւակերպելու եւ տրամադրելու ընթացակարգերի սինքրոնացման ապահովում, այդ թվում՝ «մեկ պատուհանի» սկզբունքով այդ թույլտվությունների տրամադրման ընդհանուր մոտեցումների մշակում | 2020 - 2022 թվականներ | անդամ պետություններ, Հանձնաժողով | լիազորված մարմինների համատեղ որոշում, անդամ պետությունների նորմատիվ իրավական ակտեր |
| 39. Եվրասիական տրանսպորտային միջանցքների ցանկում ներառված ավտոմոբիլային ճանապարհներով միջազգային ավտոմոբիլային փոխադրումներ իրականացնելիս վտանգավոր բեռների փոխադրման համար անդամ պետությունների օրենսդրությամբ նախատեսված հատուկ թույլտվությունների ձեւակերպման եւ տրամադրման ընթացակարգերի, այդ թվում՝ հատուկ թույլտվությունների տրամադրման համաձայնեցված սահմանային ժամկետների սահմանման ընթացակարգերի սինքրոնացման ապահովում | 2020 - 2022 թվականներ | անդամ պետություններ, Հանձնաժողով | լիազորված մարմինների համատեղ որոշում, անդամ պետությունների նորմատիվ իրավական ակտեր |
| 5. Միջազգային ավտոմոբիլային փոխադրումների իրականացմամբ զբաղվող աշխատակիցների  մասնագիտական կարողությունների ապահովում | | | |
| 40. Միջազգային ավտոմոբիլային փոխադրումների կազմակերպման համար պատասխանատու վարորդների եւ մասնագետների մասնագիտական պատրաստվածության հարցերը կարգավորող՝ անդամ պետությունների օրենսդրության վերլուծության անցկացում | 2018 թվական | Հանձնաժողով, անդամ պետություններ | վերլուծական զեկույց |
| 41. Միջազգային ավտոմոբիլային փոխադրումների կազմակերպման համար պատասխանատու վարորդներին եւ մասնագետներին ներկայացվող մասնագիտական եւ որակավորման պահանջների ներդաշնակեցման համաձայնեցված մոտեցումների վերաբերյալ հանձնարարականի նախապատրաստում եւ ընդունում | 2019 թվական | Հանձնաժողով, անդամ պետություններ | Հանձնաժողովի հանձնարարական |
| 42. Միջազգային ավտոմոբիլային փոխադրումների կազմակերպման համար պատասխանատու վարորդներին եւ մասնագետներին ներկայացվող մասնագիտական ու որակավորման պահանջների ներդաշնակեցում՝ ընդունված համաձայնեցված մոտեցումների հիման վրա | 2020-2021 թվականներ | անդամ պետություններ | անդամ պետությունների նորմատիվ իրավական ակտեր |
| 43. Կրթությունը եւ անհրաժեշտ որակավորման առկայությունը հաստատող փաստաթղթերին, համապատասխան ուսումնական կենտրոններին եւ կրթական կազմակերպություններին, կրթության որակի հսկողությանը եւ դրա գիտամեթոդական ապահովմանը ներկայացվող պահանջների ներդաշնակեցման մասին հանձնարարականի նախապատրաստում եւ ընդունում | 2020-2021 թվականներ | Հանձնաժողով, անդամ պետություններ | Հանձնաժողովի հանձնարարական |
| III. Ջրային տրանսպորտի ոլորտում անդամ պետությունների համակարգված (համաձայնեցված) տրանսպորտային քաղաքականության իրագործմանն ուղղված միջոցառումներ | | | |
| 1. Ծովային տրանսպորտ | | | |
| 44. Միջազգային կազմակերպություններում անդամ պետությունների համախմբված դիրքորոշման ձեւավորման ժամանակ համաձայնեցված մոտեցումների մշակում | մշտական հիմունքներով | անդամ պետություններ | լիազորված մարմինների արձանագրային որոշումներ |
| 45. Դեպի երրորդ երկրներ (երրորդ երկրներից) փոխադրումների կազմակերպման ժամանակ անդամ պետությունների նավահանգիստներում ընթացակարգերի պարզեցմանն ուղղված միջոցների մշակում | մշտական հիմունքներով (ըստ անհրաժեշտության) | անդամ պետություններ | լիազորված մարմինների արձանագրային որոշումներ |
| 2. Ներքին ջրային տրանսպորտ | | | |
| 46. Միության շրջանակներում նավագնացության մասին միջազգային պայմանագրի ստորագրում | մինչեւ 2018 թվականի հունվարի 1-ը | անդամ պետություններ | միջազգային պայմանագիր |
| 47. Ներքին ջրային տրանսպորտի ոլորտում անդամ պետությունների օրենսդրության համեմատական վերլուծության անցկացում՝ ներդաշնակեցման ենթակա ուղղությունների սահմանման եւ համաձայնեցման նպատակով | 2018-2019 թվականներ | Հանձնաժողով, անդամ պետություններ | վերլուծական զեկույց |
| 48. Ներքին ջրային տրանսպորտի ոլորտում կադրերի պատրաստման ծրագրերի ու ստանդարտների վերլուծության անցկացում եւ դրանց ներդաշնակեցման վերաբերյալ առաջարկությունների նախապատրաստում | 2018-2019 թվականներ | անդամ պետություններ, Հանձնաժողով | վերլուծական զեկույց |
| 49. Ներքին ջրային տրանսպորտի ոլորտում անդամ պետությունների օրենսդրության ներդաշնակեցման համաձայնեցված մոտեցումների մշակման վերաբերյալ խորհրդակցությունների անցկացում | մշտական հիմունքներով (ըստ անհրաժեշտության) | անդամ պետություններ, Հանձնաժողով | խորհրդակցությունների անցկացում |
| 50. Համաձայնեցված միջոցների մշակում եւ ընդունում՝ անդամ պետությունների ներքին ջրային տրանսպորտի նավատորմի նորացման համար նպաստավոր պայմանների ստեղծման նպատակով. |  |  |  |
| ա) ներքին ջրային տրանսպորտի նավատորմի նորացման, համալրման եւ արդիականացման համար ներդրումների ներգրավման մեխանիզմների կատարելագործում (այդ թվում՝ Եվրասիական զարգացման բանկի մասնակցությամբ) | 2020 թվական | անդամ պետություններ | անդամ պետությունների նորմատիվ իրավական ակտեր, ներդրումային ծրագրեր |
| բ) ներքին ջրային տրանսպորտի նավատորմի նորացմանը նպաստող բարենպաստ պայմանների ստեղծում | 2020 թվական | անդամ պետություններ | անդամ պետությունների նորմատիվ իրավական ակտեր, ներդրումային ծրագրեր |
| 51. Անդամ պետությունների համար ներքին ջրային ուղիներով նավերի անցման կարգի կատարելագործում | 2020 թվական | անդամ պետություններ | անդամ պետությունների նորմատիվ իրավական ակտեր |
| 52. Ներքին ջրային տրանսպորտի ոլորտում կադրերի պատրաստման ծրագրերի ու ստանդարտների ներդաշնակեցման համաձայնեցված մոտեցումների մշակման վերաբերյալ խորհրդակցությունների անցկացում | 2020 թվական | անդամ պետություններ, Հանձնաժողով | խորհրդակցությունների անցկացում |
| IV. Երկաթուղային տրանսպորտի ոլորտում անդամ պետությունների համակարգված (համաձայնեցված) տրանսպորտային քաղաքականության իրագործմանն ուղղված միջոցառումներ | | | |
| 1. Միասնական տրանսպորտային տարածքի գործունեության համար պայմանների կատարելագործում | | | |
| 53. Միջազգային փոխադրման ապրանքների եւ տրանսպորտային միջոցների մասին երրորդ երկրների հետ տեղեկատվության, այդ թվում՝ նախնական տեղեկատվության փոխանակում կազմակերպելու համար ինստիտուցիոնալ (իրավական) պայմանների ստեղծում, այդ թվում՝ երրորդ երկրների փոխադրողների, ֆիզիկական եւ իրավաբանական անձանց (բեռնառաքողների, էքսպեդիտորների) կողմից անդամ պետությունների փոխադրողներին նշված տեղեկատվության տրամադրում. |  |  |  |
| ա) երրորդ երկրների հետ միջազգային փոխադրման ապրանքների եւ տրանսպորտային միջոցների մասին նախնական տեղեկատվության փոխանակում կազմակերպելու վերաբերյալ բանակցությունների եւ խորհրդակցությունների անցկացում, այդ թվում՝ երրորդ երկրների փոխադրողների, ֆիզիկական եւ իրավաբանական անձանց (բեռնառաքողների, էքսպեդիտորների) կողմից անդամ պետությունների փոխադրողներին նշված տեղեկատվության տրամադրում | 2018 թվական | անդամ պետություններ, Հանձնաժողով | բանակցությունների եւ խորհրդակցությունների արձանագրություններ |
| բ) երրորդ երկրների հետ միջազգային փոխադրման ապրանքների եւ տրանսպորտային միջոցների մասին նախնական տեղեկատվության փոխանակում կազմակերպելու վերաբերյալ միջազգային պայմանագրի մշակում եւ ընդունում, այդ թվում՝ երրորդ երկրների փոխադրողների, ֆիզիկական եւ իրավաբանական անձանց (բեռնառաքողների, էքսպեդիտորների) կողմից անդամ պետությունների փոխադրողներին նշված տեղեկատվության տրամադրում | 2018 - 2020 թվականներ | անդամ պետություններ, Հանձնաժողով | միջազգային պայմանագիր |
| 54. Էլեկտրոնային երկաթուղային բեռնագրի օգտագործմանն անցնելու հետ կապված փորձնական նախագծերի իրագործում՝ անդամ պետությունների կողմից սահմանվող երթուղիներով փոխադրումներ իրականացնելիս, այդ թվում՝ Դոստիկ/Ալտինկոլ - Բրեստ - Դոստիկ/Ալտինկոլ երթուղով | սկսած 2018 թվականից | անդամ պետություններ, Հանձնաժողով | փորձնական նախագծերի իրականացման վերաբերյալ հաշվետվություններ |
| 55. Գնացքների երթեւեկության կազմակերպման հետ կապված թերությունների վերացման՝ այդ թվում՝ փոխադրումների համաձայնեցման մասով մոտեցումների մշակում ու ընդունում, եւ բեռների փոխադրման կազմակերպման ու ձեւակերպման ոչ թղթային տեխնոլոգիաների ներդրում. |  |  |  |
| ա) գնացքների երթեւեկության կազմակերպման հետ կապված (բեռների փոխադրումների համաձայնեցման ու դրանց փոխադրումների, այդ թվում՝ ոչ թղթային տեխնոլոգիաների կիրառմամբ ձեւակերպման մասով)թերությունների հայտնաբերման նպատակով հետեւյալի վերլուծության անցկացում ՝  անդամ պետությունների նորմատիվ իրավական ակտերի, դրանց կիրառման գործելակերպի, այդ թվում՝ տեխնոլոգիական ասպեկտների.  անդամ պետությունների փոխադրման գործունեության մասնակիցների փոխգործակցության մեխանիզմի եւ գործելակերպի, ինչպես նաեւ պետական մարմինների հետ դրանց փոխգործակցության.  ինտեգրացիոն միավորումների փորձի | 2018 թվական | անդամ պետություններ, Հանձնաժողով | վերլուծական զեկույց |
| բ) գնացքների երթեւեկության կազմակերպման հետ կապված թերությունների վերացման, միջազգային հաղորդակցության մեջ բեռների փոխադրումների կազմակերպման եւ ձեւակերպման ժամանակ ոչ թղթային տեխնոլոգիաների օգտագործման, այդ թվում՝ ցանկով սահմանված փոփոխման ենթակա՝ անդամ պետությունների նորմատիվ իրավական ակտերի կամ Միության մարմինների ակտերի վերաբերյալ հանձնարարականի նախապատրաստում եւ ընդունում | 2019 թվական | Հանձնաժողով, անդամ պետություններ | Հանձնաժողովի հանձնարարական |
| գ) միջազգային հաղորդակցության մեջ բեռների փոխադրումների կազմակերպման եւ ձեւակերպման ժամանակ ոչ թղթային տեխնոլոգիաների ներդրման համաձայնեցված մոտեցումների մասին հանձնարարականի նախապատրաստում եւ ընդունում | 2019 թվական | Հանձնաժողով, անդամ պետություններ | Հանձնաժողովի հանձնարարական |
| 56. Սահմանների հատումը դյուրացնելու, խոչընդոտները վերացնելու, ուղեւորների ու բեռների անարգել տեղափոխման վրա ազդող ընթացակարգերը պարզեցնելու վերաբերյալ համաձայնեցված մոտեցումների մշակում եւ ընդունում՝ ուղեւորատար եւ բեռնատար գնացքների ուշացումների վրա ազդող պատճառները վերացնելու նպատակով. |  |  |  |
| ա) անդամ պետությունների օրենսդրության եւ դրա կիրառման գործելակերպի վերլուծություն՝ ուղեւորների, ուղեբեռների, բեռնածանրոցների ու բեռների տեղափոխումը խոչընդոտող եւ ուղեւորատար ու բեռնատար գնացքների ուշացման վրա ազդող գործոնների հայտնաբերման նպատակով | յուրաքանչյուր տարի՝ 2018 թվականից սկսած | Հանձնաժողով, անդամ պետություններ | Եվրասիական տնտեսական բարձրագույն խորհրդին ներկայացվող ամենամյա զեկույցում ներառելու համար տեղեկատվություն |
| բ) ուղեւորների, ուղեբեռների, բեռնածանրոցների ու բեռների տեղափոխումը խոչընդոտող եւ ուղեւորատար ու բեռնատար գնացքների ուշացման վրա ազդող գործոնների վերացմանն ուղղված միջոցների կիրառում | յուրաքանչյուր տարի՝ 2018 թվականից սկսած | անդամ պետություններ | լիազորված մարմինների որոշումներ (տեղեկատվություն) |
| 57. Միջազգային հաղորդակցության մեջ ուղեւորային փոխադրումների որակի բարձրացմանը, այդ թվում՝ գնացքների երթեւեկության ժամանակացույցի օպտիմալացման, ընթացուղում ստուգման գործառնությունների անցկացման վրա ծախսվող ժամանակի կրճատմանը, շարժակազմի պարկի նորացմանն ուղղված համատեղ հետեւյալ միջոցառումների իրականացում՝ |  |  |  |
| ա) գիտական հետազոտություններ անցկացնելու շրջանակներում միջազգային հաղորդակցության մեջ ուղեւորային փոխադրումների որակի բարձրացման, այդ թվում՝ գնացքների երթեւեկության ժամանակացույցի կատարելագործման, ընթացուղում ստուգման գործառնությունների անցկացման վրա ծախսվող ժամանակի կրճատման, շարժակազմի պարկի նորացման միջոցով համաձայնեցված մոտեցումների ձեւավորման վերաբերյալ առաջարկությունների նախապատրաստում | 2018 թվական | Հանձնաժողով, անդամ պետություններ | վերլուծական զեկույց |
| բ) միջազգային հաղորդակցության մեջ ուղեւորային փոխադրումների որակի բարձրացման, այդ թվում՝ գնացքների երթեւեկության ժամանակացույցի օպտիմալացման, ընթացուղում ստուգման գործառնությունների անցկացման վրա ծախսվող ժամանակի կրճատման, շարժակազմի պարկի նորացման միջոցով հանձնարարականի նախապատրաստում եւ ընդունում | 2019 թվական | Հանձնաժողով, անդամ պետություններ | Հանձնաժողովի հանձնարարական |
| 58. Անդամ պետությունների միջեւ միջազգային ուղեւորային հաղորդակցության զարգացում՝ | 2018 - 2020 թվականներ | Հանձնաժողով, անդամ պետություններ | վերլուծական զեկույց |
| ա) անդամ պետությունների ուղեւորային փոխադրումների շուկաների վերլուծություն |  |  |  |
| բ) անդամ պետությունների միջեւ միջազգային ուղեւորային հաղորդակցությունը զարգացնելու (փոխադրման գործընթացի մասնակիցների տնտեսական շահերը հաշվի առնելով), այդ թվում՝ որակի բարձրացումն ապահովելու, ուղեւորների փոխադրման եւ սպասարկման ժամանակակից տեխնոլոգիաներ ներդնելու, սահմանների հատման հսկիչ ընթացակարգերը կատարելագործելու վերաբերյալ հանձնարարականի նախապատրաստում եւ ընդունում | 2019 - 2020 թվականներ | Հանձնաժողով, անդամ պետություններ | Հանձնաժողովի հանձնարարական |
| 59. Բարձր հարմարավետությամբ վագոններից կազմված այն գնացքներով ուղեւորային փոխադրումների զարգացման կազմակերպման եւ համաձայնեցման վերաբերյալ առաջարկությունների մշակում, որոնք անցնում են երկու եւ ավելի անդամ պետությունների տարածքներով՝ մշակված, համաձայնեցված եւ հաստատված ժամանակացույցի գծերով | 2018 - 2020 թվականներ | անդամ պետություններ, Հանձնաժողով | լիազորված մարմինների որոշում |
| 60. Անդամ պետությունների միջեւ ճեպընթաց եւ արագընթաց ուղեւորային հաղորդակցության ստեղծման ու զարգացման վերաբերյալ համաձայնեցված մոտեցումների մշակում եւ ընդունում՝ հաշվի առնելով երկաթուղային տրանսպորտի զարգացման առանձնահատկություններն ու անդամ պետություններից յուրաքանչյուրի աշխարհագրական դիրքը. |  |  |  |
| ա) անդամ պետությունների միջեւ ճեպընթաց եւ արագընթաց ուղեւորային հաղորդակցության ստեղծման ու զարգացման վերաբերյալ առաջարկությունների նախապատրաստման նպատակով խորհրդակցությունների անցկացում՝ հաշվի առնելով երկաթուղային տրանսպորտի զարգացման առանձնահատկություններն ու անդամ պետություններից յուրաքանչյուրի աշխարհագրական դիրքը | 2018 - 2019 թվականներ | անդամ պետություններ, Հանձնաժողով | խորհրդակցությունների արձանագրություններ |
| բ) անդամ պետությունների միջեւ ճեպընթաց եւ արագընթաց ուղեւորային հաղորդակցության ստեղծման ու զարգացման վերաբերյալ համաձայնեցված մոտեցումների մասին հանձնարարականի նախապատրաստում եւ ընդունում | 2020 - 2023 թվականներ | Հանձնաժողով, անդամ պետություններ | Հանձնաժողովի հանձնարարական |
| 61. Երկաթուղային տրանսպորտով բեռների փոխադրման ծառայություններին առնչվող ճկուն սակագնային քաղաքականության իրականացում, այդ թվում՝ անդամ պետությունների տարածքներով երրորդ երկրներից դեպի երրորդ երկրներ բեռները տարանցմամբ փոխադրելու ժամանակ անդամ պետությունների փոխադրողների կողմից համաձայնեցված միջանցիկ սակագնային դրույքաչափերի կիրառման միջոցով. |  |  |  |
| ա) պետական իշխանության մարմինների, անդամ պետությունների երկաթուղային տրանսպորտի կազմակերպությունների խորհրդակցությունների անցկացում եւ երկաթուղային տրանսպորտով բեռների փոխադրման ծառայություններին առնչվող ճկուն սակագնային (գնային) քաղաքականության իրականացման հարցերով առաջարկությունների մշակում | ըստ անհրաժեշտության | անդամ պետություններ, Հանձնաժողով | խորհրդակցությունների արձանագրություններ, Հանձնաժողովի կողմից ստեղծված խորհրդատվական մարմինների որոշումներ |
| բ) պետական իշխանության մարմինների, անդամ պետությունների երկաթուղային տրանսպորտի կազմակերպությունների խորհրդակցությունների անցկացում եւ միջանցիկ սակագնային դրույքաչափերի ձեւավորման հարցերով առաջարկությունների մշակում՝ անդամ պետությունների տարածքներով երրորդ երկրներից դեպի երրորդ երկրներ բեռները տարանցմամբ փոխադրելու դեպքում | ըստ անհրաժեշտության | անդամ պետություններ, Հանձնաժողով | խորհրդակցությունների արձանագրություններ |
| 2. Երկաթուղային տրանսպորտի ծառայությունների ընդհանուր շուկայի գործունեության համար պայմանների ստեղծում՝ բացառությամբ փոխադրման ծառայությունների եւ ենթակառուցվածքի ծառայությունների | | | |
| 62. Անդամ պետությունների օրենսդրության վերլուծություն՝ երկաթուղային տրանսպորտի հնարավոր լրացուցիչ ՝ փոխադրման հետ կապված ծառայությունների սահմանման նպատակով, դրա մոտարկման վերաբերյալ առաջարկությունների մշակում (երկաթուղային տրանսպորտի լրացուցիչ ծառայությունների ցանկի սահմանման վերաբերյալ եզրակացություններով եւ հանձնարարականներով՝ հաշվի առնելով անդամ պետությունների լավագույն գործելակերպերը) | 2018-2019 թվականներ | անդամ պետություններ, Հանձնաժողով | վերլուծական զեկույց |
| 63. Խորհրդակցությունների անցկացում՝ միջազգային պայմանագրի կնքման անհրաժեշտությունը որոշելու նպատակով, որով կանոնակարգվում են ազատականացման սկզբունքները (ծառայությունների առեւտրի կարգավորման իրավական հիմքերը՝ ներառյալ հատուկ տնտեսական միջոցների կիրառումը), երկաթուղային տրանսպորտի՝ փոխադրման հետ կապված լրացուցիչ ծառայությունների մատուցման կարգն ու պայմանները | 2019 - 2020 թվականներ | անդամ պետություններ, Հանձնաժողով | լիազորված մարմինների խորհրդակցությունների արձանագրություններ |

\_\_\_\_\_\_\_\_\_\_\_\_\_\_